Fem års forvaring etter Kolberg-trusler
Dommen omfatter også voldtekt av ektefellen og vold mot stesønnen. Forvaringsdommen er i tråd med aktors påstand og likelydende med den som ble avsagt i Oslo tingrett i desember i fjor, skriver Aftenposten. Borgarting lagmannsrett er kommet fram til at en tidsbestemt straff ikke vil være tilstrekkelig for å verne samfunnet, og at mannen derfor må dømmes til forvaring. Han må i tillegg betale oppreisning på 175.000 kroner til ektefellen og 100.000 kroner til sønnen hennes. For sønnen er oppreisningsbeløpet hevet fra 60.000 kroner.
En 48-årig mann er i lagmannsretten dømt til fem års forvaring for trusler mot Ap-politiker Martin Kolberg.